**Sungai Teh**  (Jawi: ‏سوڠاي تيه‎code: ms is deprecated ‎) ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira 1,200 kilometer (745.6 bt) ke arah timur dari ibu negara Malaysia, Kuala Lumpur.

Latar belakang
--------------

Nama sungai ini telah dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an dengan label nama "S. Teh". Toponim bentuk muka bumi ini iaitu Sungai Teh telah dimasukkan ke dalam pangkatan data geografi GeoNames secara rasmi pada 10 Februari 1994. Pengenal pasti Sungai Teh dalam GeoNames ialah 1740977. Nama lain bagi Sungai Teh yang dicatatkan ialah Sungei Teh sahaja.

Ciri-ciri fizikal
-----------------

Sungai Teh berpunca di sekitar kawasan perladangan paya air tawar yang bertanah pamah di Ladang Rinwood, iaitu ladang kepala sawit dalam Daerah Mukah, Sarawak. Sungai Teh berpunca di lebih kurang 4.42 kilometer (2.7 bt) ke bahagian barat laut dari Rumah Rambor. Pergerakan Sungai Teh adalah ke arah barat laut dahulu dalam beberapa kilometer dan ke arah barat daya untuk bercamtum dengan Batang Mukah dan mengalir terus ke Laut China Selatan sebagai penamat Sungai Teh. Sebelum bermuara, sungai ini akan direntasi oleh Jalan Negeri Q604. Muara bagi Sungai Teh terletak di dalam kawasan perkampungan Kampung Teh.

Sungai ini mengalir sepanjang kira-kira 8.45 kilometer (5.3 bt) daripada hulu sehingga hilir sungainya. Punca bagi Sungai Teh terletak di ketinggian di antara 18 dan 22 meter (59.1 dan 72.2 ka) dari atas paras laut manakala muara sungai bagi Sungai Teh pula terletak di ketinggian di antara 2 dan 4 meter (6.6 dan 13.1 ka) dari atas paras laut.

Ciri-ciri lembangan
-------------------

Sungai Teh merupakan sebahagian daripada sistem lembangan Batang Mukah yang terletak di dalam Bahagian Mukah. Kedudukan sungai ini dalam Batang Mukah terletak di antara Sungai Teh Labak dan Sungai Baduk.

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Teh. Kawasan lembah Sungai Ilas pula dilitupi dengan kawasan perhutanan, petempatan manusia, pengangkutan, dan pertanian. Petempatan yang berdekatan dengan Sungai Teh termasuk Kampung Teh, Kampung Teh Labak, Kampung Tabau, Ladang Kelapa Sawit FELCRA, Ladang Rinwood, Ladang M.P.I. Rumah Rambor dan Rumah Ladi.

Lihat juga
----------

* Sungai Teh Labak, anak sungai Batang Mukah berikutnya menuju ke hilir sungai
* Sungai Baduk, anak sungai Batang Mukah berikutnya menuju ke hulu sungai

Rujukan
-------

1. 1 2 3 4  Bruno Manser Fund. "Sarawak Geoportal". *bmfmaps.ch* (dalam bahasa Inggeris). Dicapai pada 25 Februari 2023.
2. 1 2 3 4 5  Pengarah Pemetaan Negara Malaysia; Jabatan Ukur dan Pemetaan Malaysia (2006). *Peta Topografi Tidak Terhad (Cetakan) Siri DNMM5201 Skala 1:50,000 – Sabah, Sarawak & WP Labuan [Lembar Mukah (171)]* (Peta). 1:50,000. DNMM5201.
3. 1 2 3 4 5  Pengarah Pemetaan Negara Malaysia; Jabatan Ukur dan Pemetaan Malaysia (2007). *Peta Topografi Tidak Terhad (Cetakan) Siri DNMM5201 Skala 1:50,000 – Sabah, Sarawak & WP Labuan [Lembar Kampung Kuala Bedengan (172)]* (Peta). 1:50,000. DNMM5201.
4. 1 2  "Hydrology Stations At Mukah Basin" [Stesen Hidrologi di Kawasan Tadahan Hujan Mukah]. *did.sarawak.gov.my* (dalam bahasa Inggeris). Kuching, Sarawak: Jabatan Pengairan dan Saliran (JPS) Sarawak. 17 September 2021. Diarkibkan daripada yang asal pada 18 September 2021. Dicapai pada 20 Februari 2023.
5. 1 2 3  Directorate of Overseas Surveys Great Britain; Direktorat Pemetaan Negara Malaysia (1960-an). *Sarawak & Sabah 1:50,000* (Peta). 1:50,000. T735.
6. 1 2 3 4  "Sungai Teh, Malaysia" (dalam bahasa Inggeris). GeoNames. 10 Februari 1994. Dicapai pada 22 Julai 2023.
7. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). NASA. Dicapai pada 30 Januari 2023.